หนี้ประเทศพุ่งทะลุ55%ของจีดีพีแล้ว
หนี้สาธารณะประเทศยังพุ่งไม่หยุด จอคอหอยทะลุเพดานเกิน 60% จีดีพี


18 ก.ค. 2564

กระทรวงการคลัง รายงานหนี้สาธารณะของประเทศ ณ สิ้นเดือน พ.ค. 2564 มียอดหนี้จำนวน 8,696,140 ล้านบาท หรือ 55.42% ของจีดีพี ใกล้ระดับเพดานความยั่งยืนทางการคลังที่กำหนดไว้ไม่เกิน 60% อย่างต่อเนื่องทั้งนี้เมื่อเทียบกับเดือนก่อนหน้าหนี้สาธารณะไทยเพิ่มขึ้นประมา 100,000 ล้านบาท โดยยอดหนี้สาธารณะเดือนเม.ย. 2564 อยู่ที่ 8,593,834 ล้านบาท หรือ 54.91% ของจีดีพีสำหรับหนี้สาธารณะเดือน พ.ค. 2564 ที่เพิ่มสูงขึ้น มาจากการกู้โดยตรงของรัฐบาลเป็นส่วนใหญ่ ทั้งการกู้เพื่อการชดเชยการขาดดุลงบประมาณ 2564 ที่มีกรอบการกู้อยู่ที่ 608,962 ล้านบาท และการกู้จาก พ.ร.ก.กู้เงินโควิดที่มีการกู้ไปแล้ว 737,726 ล้านบาท จากวงเงินกู้ทั้งหมด 1 ล้านล้านบาท และต้องกู้ภายในสิ้นปีงบประมาณนี้ ซึ่งทำให้เสี่ยงเพดานหนี้สาธารณะจะเกินกรอบที่กำหนดไว้ 60%อย่างไรก็ดี ในเดือน ก.ค. นี้ คณะกรรมการวินัยการเงินการคลังภาครัฐ ที่มี นายอาคม เติมพิทยาไพสิฐ รมว.คลัง เป็นประธาน จะหารือวาระสำคัญการขยายกรอบเพดานหนี้ให้มากกว่า 60% เพื่อรองการกู้เงินจาก พ.ร.ก.โควิด 1 ล้านล้านบาทในส่วนที่เหลือทั้งหมด รวมถึงการกู้เงินจาก พ.ร.ก.กู้เงินโควิด 5 แสนล้านบาท ที่คาดว่าภายในปีงบประมาณ 2564 จะมีการกู้ประมาณ 1 แสนล้านบาท และยังมีการกู้กรณีรายจ่ายมากกว่ารายได้ 1.2 แสนล้านบาท เพื่อมาปิดหีบงบประมาณปี 2564 ให้ได้ การกู้ทั้งหมดคาดว่าจะเกินกรอบเพดานหนี้ 60% จึงต้องมีการขยายกรอบเพื่อไม่ให้ขัดกับกฎหมายวินัยการเงินการคลังภาครัฐ